ועדת הכלכלה, כנסת 24, פרוטוקול מספר 46, 2021-10-12 09:00

מיכאל ביטון: בוקר טוב.

מיכאל ביטון: אנחנו שמחים להמשיך את ישיבות ועדת הכלכלה במסגרת חוק ההסדרים כהכנה לתקציב המדינה.

מיכאל ביטון: היום הוא יום חג בוועדה, אנחנו מביאים סוף סוף חוק ראשון להצבעות, ואנחנו נביא את כל החוקים שלנו להצבעות.

מיכאל ביטון: על סדר-היום: פרק ט"ו (תקשורת), למעט סעיפים 80-79 ו-81(2) (בעניין מתקן שידור לתקשורת), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022.

מיכאל ביטון: אנחנו מקדישים את הישיבה הזו להסתייגויות ולהצבעות.

מיכאל ביטון: קיבלנו שלוש הסתייגויות, ואני לא רואה שהמסתייגים נמצאים.

מיכאל ביטון: היועץ המשפטי ינחה אותנו איך להתקדם.

מיכאל ביטון: קדימה.

איתי עצמון: כן.

איתי עצמון: למעשה, הוועדה סיימה את הדיון בסעיפים האלה.

איתי עצמון: בהנחייתך אנחנו קצבנו מועד להגשת ההסתייגויות עד אתמול בשש, אם אינני טועה, ואכן קיבלנו כמה הסתייגויות.

איתי עצמון: העיקרון או הכלל המנחה בדיון הזה הוא שהמסתייג מציג את הצעתו, מנמק אותה, ולאחר מכן הוועדה מצביעה על ההצעה.

איתי עצמון: אם ההצעה איננה מתקבלת, חבר הכנסת המסתייג יכול לבקש לצרף אותה כהסתייגות, ואז ההכרעה עוברת למליאת הכנסת.

מיכאל ביטון: אוקיי.

מיכאל ביטון: בואו נתחיל.

איתי עצמון: עו"ד אביגל כספי תנחה אותנו ותגיד לנו בדיוק מה הסעיף שעומד להצבעה והאם הוגשו לגביו הסתייגויות.

איתי עצמון: ככל שלא הסתייגויות, ניתן להצביע כמובן.

אביגל כספי: אוקיי, אבל יש עוד סעיפים שלא הוקראו, ונגיע אליהם.

איתי עצמון: מה זאת אומרת?

איתי עצמון: הוועדה סיימה את הדיון.

נ אביגל כספי: נכון, אבל יש דברים ש - - -

איתי עצמון: מבחינת נוסח?

איתי עצמון: אפשר להקריא אותם.

איתי עצמון: מבחינת נוסח, אבל המהות - - -

אביגל כספי: טוב, נדבר עליהם כשנגיע.

איתי עצמון: לפי הסדר.

אביגל כספי: בסדר.

אביגל כספי: אבל מה קורה עם חברי הכנסת?

מיכאל ביטון: מי שלא בא, לא בא.

מיכאל ביטון: בואו נעבוד.

איתי עצמון: כמו שאמרתי, באופן כללי חבר הכנסת המסתייג צריך להציג את הצעתו, אלא אם כן הוא הגיש את ההצעה בכתב לפני הדיון ויושב-ראש הוועדה אישר להציג את ההסתייגות ללא נוכחותו.

איתי עצמון: זה שיקול שלך, אבל אם הם לא מגיעים, אתה לא חייב.

מיכאל ביטון: אנחנו קיבלנו את זה בכתב, מצביעים.

מיכאל ביטון: אם היה מגיע, היה מציג.

מיכאל ביטון: לא הגיע, לא מציג.

מיכאל ביטון: חבל על הזמן, בואו נעבוד.

איתי עצמון: בסדר גמור.

אביגל כספי: אוקיי, אבל לא נדרשת הקראה, פשוט מצביעים על הסעיפים כמו שהם.

איתי עצמון: רק תגידי את הסעיפים.

איתי עצמון: אם יש צורך להקריא את השינויים, אולי נציגי הממשלה יקריאו אותם.

אביגל כספי: אוקיי.

אביגל כספי: בסעיפים הראשונים אין שינויים.

אביגל כספי: יש את פסקת (1) סעיף קטן (א)(ב2) - הקראנו את פסקאות (1) עד (2), ובסעיף קטן (ד) היה עניין של: חלפו 30 ימים, שזה קשור לתקופה של מתי אפשר לפנות למפקח.

אביגל כספי: ההצעה היא שזה יישאר 30 יום, כמו בהצעת החוק המקורית.

מיכאל ביטון: אני לא מבין, האם אנחנו עושים דיון עכשיו?

איתי עצמון: לא, אנחנו רק מזכירים מה הסעיפים.

מיכאל ביטון: סעיף והצבעה – לא סקירה היסטורית עכשיו.

אביגל כספי: אז אתה רוצה להצביע על פסקה (1) שלגביה לא היה.

אביגל כספי: נצביע על פסקה (1)?

איתי עצמון: כן.

מיכאל ביטון: קדימה.

מיכאל ביטון: מי בעד פסקה (1)?

מיכאל ביטון: אושרה פה אחד.

מיכאל ביטון: אושרה פה אחד.

אביגל כספי: לגבי פסקה (2) – זה מה שהזכרתי, שבסעיף קטן (ד) כתוב שאם חלפו 30 יום ולא הוגשה תביעה למפקח, אפשר להתקדם עם פריסת הרשת.

אביגל כספי: בהמשך אנחנו נגיע לזה שהוספנו הוראה שמדברת על סמכויות שיוקנו למפקח להארכת מועדים.

אביגל כספי: אלו סמכויות שמצויות כיום בחוק התקשורת בסעיף אחר, והן נשאבו לפה.

אביגל כספי: 30 הימים פה עומדים ללא שינוי, ואפשר להצביע על הסעיף בנוסח שפורסם.

מיכאל ביטון: מי בעד סעיף (2)?

מיכאל ביטון: אושר פה אחד.

מיכאל ביטון: פה אחד.

איתי עצמון: אושר.

מיכאל ביטון: כן.

אביגל כספי: (3) – אותו הדבר, עניין 30 ימים שהסברתי כרגע מופיע גם פה, ואפשר להצביע על הסעיף בנוסח שפורסם.

מיכאל ביטון: מי בעד סעיף (3)?

מיכאל ביטון: אושר פה אחד.

מיכאל ביטון: פה אחד.

אביגל כספי: פסקה (4) נדונה בוועדה.

אביגל כספי: הוועדה יכולה להצביע עליה בנוסח שפורסם.

מיכאל ביטון: מי בעד סעיף (4)?

מיכאל ביטון: אושר פה אחד.

מיכאל ביטון: פה אחד.

אביגל כספי: גם על פסקה (5) אפשר להצביע בנוסח שהוגש והונח בפני הוועדה.

עידית חנוכה: סמי אבו שחאדה ו - - -, ומיכל שיר בדרך.

מיכאל ביטון: מה זה "בדרך"?

מיכאל ביטון: אנחנו מצביעים, הם יוכלו להגיד מה היתה ההסתייגות שלהם ואם הם רוצים להשאיר את זה למליאה.

מיכאל ביטון: באיזה סעיפים זה בכלל?

מיכאל ביטון: כבר עברנו את הסעיפים האלה.

איתי עצמון: איפה ההסתייגויות של חבר הכנסת סמי אבו שחאדה?

אביגל כספי: את רובן עברנו.

מיכאל ביטון: אנחנו עוברים.

מיכאל ביטון: חבר'ה, אנשים ילמדו לבוא בזמן.

מיכאל ביטון: יש עבודה בכנסת, אין לנו בזמן.

אביגל כספי: עכשיו אנחנו מצביעים על הדבר האחרון.

מיכאל ביטון: איפה מופיע התיקון שאם הונח כבר קו אחד על ידי חברה, גם החברות האחרות יוכלו להיכנס?

מיכאל ביטון: עשינו את התיקון הזה בנוסח הזה?

איתי עצמון: אפשר להצביע לפי החלטת הוועדה.

איתי עצמון: תגידי מה התיקון.

איתי עצמון: זה עיקרון שנדון בוועדה בישיבה הקודמת.

מיכאל ביטון: כן.

אביגל כספי: אולי רק נעשה לפי הסדר כי זה הדבר הבא.

אביגל כספי: אם זה יתווסף, זה יתווסף בסעיף הבא.

אביגל כספי: אולי רק נגמור את ההצבעה על פסקאות (5) ו-(6) ונגיע?

מיכאל ביטון: כן.

אביגל כספי: בסדר.

מיכאל ביטון: מי בעד סעיף (5)?

מיכאל ביטון: אושר פה אחד.

מיכאל ביטון: אושר פה אחד.

נועה סרברו: רק לעניין סעיף (6), יש נושא שאמרנו שהוא יובהר.

נועה סרברו: זו רק הערה קטנה לפרוטוקול.

אביגל כספי: זה הדיון עכשיו.

אביגל כספי: הסעיף לא הוקרא בדיון הקודם, אקריא אותו עכשיו.

אביגל כספי: הסעיף אומר כך: "הוראות פסקה (6) לסעיף 21ב(ב1) יחולו לעניין סעיף זה בשינויים המחויבים.

אביגל כספי: " סעיף 21ב בחוק התקשורת מדבר על הנחת רשת שהיא רשת שאיננה מתקדמת.

אביגל כספי: זהו אחד ההבדלים בין התיקון שלנו להוראות הקיימות בחוק.

אביגל כספי: בפסקה (6) מדובר על הסמכויות של המפקח:

אביגל כספי: המפקח רשאי מטעמים מיוחדים שיירשמו להאריך את התקופה האמורה בפסקאות (3) ו-(4) - זו אותה תקופה של 30 יום - להגשת הבקשה, ובלבד שבעל הרישיון טרם החל בביצוע הנחת הרשת.

אביגל כספי: כלומר, שואבים מפה הוראה של היכולת להאריך את התקופה של 30 יום, ולא את הנסיבות שקיימות בחוק התקשורת.

אביגל כספי: סעיפים קטנים (ב) ו-(ג) מדברים על הוראות סימן ד' לפרק ו' לחוק המקרקעין יחולו על הדיון בפני המפקח לפי סעיף זה.

אביגל כספי: והוראת סעיף קטן (ג): אין בהוראות סעיף זה כדי לפגוע בסמכויותיו של המפקח, לפי כל דין, לדון בסכסוך בין בעלי דירות, לרבות אגב הנחת רשת.

אביגל כספי: כל ההוראות האלה שחלות על הנחת רשת, יחולו גם לעניין הנחת רשת מתקדמת.

מיכאל ביטון: בסדר.

נועה סרברו: נועה סרברו, משרד המשפטים.

נועה סרברו: הערה לפרוטוקול למען הסר ספק.

נועה סרברו: הסמכות להאריך את המועד היא בתוך המסגרת של 30 הימים.

נועה סרברו: אם בעל דירה הגיש בקשה להארכת מועד אחרי שחלפו 30 הימים, בהיעדר החלטה שיפוטית אחרת, בעל הרישיון יוכל לפרוס את הרשת.

נועה סרברו: כלומר, הוא לא צריך להמתין רק מעצם זה שמישהו הגיש בקשה אחרי שכבר חלפו 30 הימים.

נועה סרברו: מבחינת בעל הרישיון – הוא יכול כבר לפרוס, אלא אם כמובן ניתנה איזושהי הכרעה שיפוטית או צו מניעה.

מיכאל ביטון: בסדר גמור.

מיכאל ביטון: סעיף (6) – מי בעד?

מיכאל ביטון: אבו שחאדה, אתה בעד סעיף (6)?

סמי אבו שחאדה: אדוני, אני מסתכל אם שמנו הסתייגויות לסעיף (6) או לא – שנייה אחת.

מיכאל ביטון: אתה לא באת בזמן.

מיכאל ביטון: אתם מגישים הסתייגות ואתם לא באים להציג אותה בזמן.

סמי אבו שחאדה: נכון, איחרנו.

מיכאל ביטון: אנחנו כבר הצבענו על הסעיף שההסתייגות שלך מתייחסת אליו.

מיכאל ביטון: אני מוכן לפנים משורת הדין שתשמיע אותה.

מיכאל ביטון: האם אנחנו יכולים לתת לו?

איתי עצמון: אבל אין לזה משמעות מעשית עכשיו, אפשר להשמיע.

מיכאל ביטון: אין לזה משמעות.

מיכאל ביטון: אתה יכול אולי להגיד אותה.

סמי אבו שחאדה: אדוני, אם אין לזה משמעות מעשית, אין בזה צורך.

סמי אבו שחאדה: בסעיף (6) גם היתה לנו הסתייגות.

מיכאל ביטון: ההסתייגות היא ל-(6)?

איתי עצמון: ההסתייגות שלו לפסקה (6)?

קריאה: לא.

מיכאל ביטון: סמי, אין לך הסתייגות לסעיף (6) לפי מה שאומרים פה.

סמי אבו שחאדה: אה, זו הסתייגות מס' 6 – סליחה.

מיכאל ביטון: אין לכם הסתייגות.

מיכאל ביטון: האם אתם בעד איתנו, סמי?

סמי אבו שחאדה: לא, אני לא בעד איתכם.

מיכאל ביטון: לא בעד, בסדר.

מיכאל ביטון: מי בעד?

מיכאל ביטון: לימור מגן תלם.

מיכאל ביטון: מי נגד?

מיכאל ביטון: אבו שחאדה, נגד?

סמי אבו שחאדה: לא, לא מצביע.

סמי אבו שחאדה: לא משתתף.

מיכאל ביטון: לא משתתף.

מיכאל ביטון: לרשום: איננו משתתף בהצבעה.

מיכאל ביטון: אני בעד כמובן.

מיכאל ביטון: הצבענו על כלל הסעיפים.

אביגל כספי: לא, לא.

אביגל כספי: יש עוד שלושה סעיפים קטנים.

אביגל כספי: אני חוזרת לבקשת היושב-ראש.

אביגל כספי: רצית שנדון ב - - -

מיכאל ביטון: אנחנו אמרנו שנבחן לאפשר שמרגע שחברה אחת הניחה סיב אופטי, תינתן הזכות לכל החברות להניח באותו מקום כדי לא לפגוע בתחרות וכדי שלא יהיה מצב שחברות שומרות לעצמן נכסים ולא נותנות לחברות אחרות להיכנס.

מיכאל ביטון: הרי מהות החוק זה התקשורת עם התושבים ועם בעלי הנכסים.

מיכאל ביטון: ברגע שזה נפתר, ויש סיב אופטי אחד, הזכות היא של כל החברות להניח את זה שם כדי לייצר תחרות.

מיכאל ביטון: זה גם מה שקורה באירופה.

נועה סרברו: אשמח להתייחס.

נועה סרברו: אנחנו דנו בנושא הזה שעלה גם בתוך הממשלה.

נועה סרברו: כמו שאתה אומר, כל ההסדר הזה נועד לקדם את הפריסה ולקדם את התחרות, ומבחינתנו, גם כמשרד המשפטים, היינו צריכים לעשות את האיזון מול זכויות הקניין כי בסוף המניעה של כניסה של חברה אחרת היא לא על ידי חברה שכבר נמצאת בבניין אלא על ידי בעלי הדירות עצמם, שהם בעלי הקניין, ולכל אחד מהם יש חלק מתוך הרכוש המשותף.

נועה סרברו: אנחנו כן עשינו כאן הסדר שנועד באמת להסיר חסמים ולהקל על חברות, בעיקר על החברות הקטנות, להיכנס לשוק ולפרוס יותר בקלות.

נועה סרברו: מבחינת האיזון הקנייני בין בעל הדירה שמבקש לבין בעל הדירה שלא מעוניין בהנחת הרשת מאיזושהי סיבה - - -

מיכאל ביטון: תתייחסי להערה הספציפית שלי.

מיכאל ביטון: אתם בעד שברגע שיש קו - - -

נועה סרברו: אנחנו רואים בזה בעיה מבחינת זכות הקניין למנוע אפשרות של בעל דירה שהוא בעל הקניין, להגיש התנגדות.

נועה סרברו: ההתנגדות הזו היא לא איזה מכתב, זה ממש - - -

מיכאל ביטון: לא, שיגיש התנגדות.

מיכאל ביטון: אבל אם חברה אחת הניחה כבר קו, הגיוני שאחרים יהיו זכאים לשים, אחרת איך תהיה תחרות?

סמי אבו שחאדה: אדוני, מה קורה עם מי שהשקיע את ההשקעה הראשונית?

סמי אבו שחאדה: נניח וחברה מסוימת עשתה את ההשקעה הראשונית.

מיכאל ביטון: קודם כול, בחוק יש אפשרות להתבסס על תשתיות של בזק כדי לשים קווים אחרים – זה כבר מוסכם בחוקים.

נועה סרברו: לא, אבל חברה אחרת זה יכול להיות גם לגמרי ארון תקשורת נפרד, עם כבלים נפרדים.

נועה סרברו: כלומר, התשתית היא לא בהכרח באותו מקום.

מיכאל ביטון: אבל איך את מונעת אז את שמירת המונופולים האלה?

נועה סרברו: אנחנו לא מונעים.

נועה סרברו: ההסדר הזה היום נועד להסיר חסמים, ככל האפשר כן לצמצם.

מיכאל ביטון: בקיצור, אתם נגד.

נועה סרברו: אנחנו חושבים שההסדר היום באמת מתח לקצה את הצמצום של הזכות של מי שלא מעוניין שתיפרס הרשת.

מיכאל ביטון: חבל, כי אני יודע את עמדת האוצר.

מיכאל ביטון: האוצר פה?

מיכאל ביטון: אתם בעד הדבר הזה ומשרד התקשורת בעדו, וגם חברי הכנסת בעדו.

מיכאל ביטון: אני לא מבין.

נועה סרברו: זה עניין משפטי.

נועה סרברו: זה ברור שמבחינה מקצועית כל הסרת חסמים היא רצויה בשביל ל - - -

מיכאל ביטון: אבל הכול הולך פה באיזה איזונים בין האינטרס הציבורי לתת שירות בסיסי כזה.

נועה סרברו: נכון, אנחנו רוצים לקדם באמת את התחרות ככל האפשר, וההסדר הזה אומר שבניגוד לדיני הבתים המשותפים, ומה שקורה בדרך כלל מבחינת זכויות קניין, שנדרשת הסכמה של בעלי הדירות בשביל לעשות איזושהי פעולה שמשנה את הרכוש המשותף, כאן אנחנו אומרים שלא צריך הסכמה, צריך רק לתלות שלט.

נועה סרברו: כלומר, מספיק שאחד ירצה, הוא תולה שלט, או אפילו חברת התקשורת תולה בשמו.

מיכאל ביטון: את רוצה להסתפק במה שיש, את לא רוצה להוסיף את זה.

נועה סרברו: אני חושבת שזו תהיה פגיעה קשה מדיי בבעלי הדירות האחרים כי זה אומר שאנחנו מונעים מהם את האפשרות להביא את הטענות שלהם בפני הערכאה השיפוטית.

מיכאל ביטון: לאיזה סעיף ההסתייגות של מיכל שיר?

מיכאל ביטון: כבר הצבענו על הסעיף הזה, כבר אין.

מיכאל ביטון: תבואו, המסתייגים, בזמן בפעם הבאה.

מיכאל ביטון: מי שם לנו שלטים?

מיכאל ביטון: מה הבחור רוצה בדיוק?

מיכאל ביטון: דבר, דבר.

מיכאל ביטון: למה אתה עושה לנו הצגות?

מיכאל ביטון: המיקרופון שלך סגור.

אסף פינק: כבוד היושב-ראש, אני ממש מודה לך.

אסף פינק: הגענו בזמן, הכנו את כוס התה, אמרו לנו לא להגיע לכנסת.

אסף פינק: הייתי מכבד את כבודו.

אסף פינק: אני עו"ד אסף פינק, אני מייצג את תושבי רהט.

מיכאל ביטון: מה הטיעון שלך במשפט?

מיכאל ביטון: אנחנו לא נותנים לאף אחד לדבר עכשיו בזום, אבל מה אתה רוצה להגיד?

אסף פינק: כבודו, אני רוצה לדבר קודם כול על הסעיף הזה, שעליו דיברתם עכשיו, של פגיעה בזכות הקניין והאם תהיה אפשרות לעוד חברות לפרוס.

מיכאל ביטון: זה לא לדיון עכשיו, הדיון הזה כבר התקיים פה.

מיכאל ביטון: זהו דיון של הצבעות עכשיו, היו פה דיונים על כל הסעיפים הללו.

מיכאל ביטון: מה עמדתך במשפט וזהו?

אסף פינק: עמדתי היא מאוד מאוד פשוטה, כבודו.

אסף פינק: נתנו לבזק זכות לפרוס רק איפה שהיא רוצה.

מיכאל ביטון: אנחנו יודעים את כל זה, וגם אמרנו את כל זה.

מיכאל ביטון: אל תחזור על דברים שנאמרו פה.

אסף פינק: אני לא חוזר, אני מדבר איתך על הסעיף הזה, כבודו.

אסף פינק: לאחר מכן גם אגיד משהו כללי.

מיכאל ביטון: אל תגיד משהו כללי, זה לא דיון.

מיכאל ביטון: זוהי ישיבה שמוקדשת להצבעות.

מיכאל ביטון: כל מי שרצה להגיד משהו כללי, קיבל הזדמנות בדיונים הקודמים.

מיכאל ביטון: מה עמדתך במשפט?

מיכאל ביטון: אני נותן לך לפנים משורת הדין להגיד משפט כי ראיתי אותך עושה לנו שלטים והצגות.

אסף פינק: אדוני, אני עושה שלטים כי מדובר פה על מצב שבו באים ואומרים שדווקא בפריפריה, שבה בזק לא הולכת לפרוס, יהיה - - -

מיכאל ביטון: זה לא נכון.

מיכאל ביטון: במעלות ובירוחם ובעוד מקומות בזק פורסת.

אסף פינק: אדוני, במקום עם יותר ממיליון תושבים לא יפרסו.

מיכאל ביטון: יש 16% שבזק לא פורסת - כן.

אסף פינק: נכון.

אסף פינק: באותם מיליון אנשים שלא יקבלו מבזק פריסה תהיה קרן תמרוץ.

אסף פינק: אחרי ארבע שנים תבוא חברת אחת ואולי - - -

מיכאל ביטון: אדוני, אתה לא מתייחס לסעיף.

מיכאל ביטון: יש משפט אחד על הנושא.

אסף פינק: אדוני, אני אומר את המשפט.

מיכאל ביטון: לא, לא.

מיכאל ביטון: תודה לך.

מיכאל ביטון: אנחנו נתנו לך הזדמנות, אתה לא מיצית אותה.

מיכאל ביטון: אנחנו מבינים מה אתה אומר כי מה שאתה אמרת, אמרתי רגע לפני שעלית לשידור.

מיכאל ביטון: האם אנחנו יכולים לאפשר את הדבר הזה שמרגע שיש קו אחד, ניתן לחברות האחרות גם לשים שם?

נועה סרברו: כמו שאמרתי, המצב הוא שבזק מטעמים היסטוריים, מאחר והיא היתה חברה יחידה ובאמת בעלי הדירות הסכימו שהיא תיכנס כי זו היתה הדרך היחידה שתהיה להם תקשורת, אז היום למעשה היא כבר פרוסה בכל הארץ.

נועה סרברו: אם אנחנו מקבלים את התיקון הזה כמו שהוצע, אנחנו מייתרים את כל המנגנון שקבענו, כי בסוף - - -

מיכאל ביטון: אוקיי.

מיכאל ביטון: היועצת המשפטית שלנו חשבה על איזה רעיון.

מיכאל ביטון: בואו נשמע אותו ותגידו האם הוא מקובל עליכם.

אביגל כספי: הרעיון הוא שלא לעקוף את ההסדר שקבוע פה אלא שבמקרה שכבר פרוסה רשת והתהליך רץ, בהבדל יחיד, שכשבעל רישיון תולה את השלט צריך לפרסם ולהודיע שבמקום כבר פרוסה רשת של חברה אחרת.

אביגל כספי: ברגע שאחד מבעלי הדירות מתנגד ופונה למפקח על הבתים המשותפים, אנחנו נציע לצמצם מעט את הסמכות של המפקח על הבתים המשותפים והוא יוכל להורות שלא לפרוס את הרשת רק אם יש נימוקים מיוחדים שיירשמו.

אביגל כספי: כלומר, רק אם מתקיימים טעמים מאוד מאוד מסוימים, הוא יורשה לקבל את בקשת ההתנגדות ולא לפרוס את הרשת.

אביגל כספי: זה גורם לזה שבעל דירה שמתנגד יצטרך לחשוב פעמיים, במקרה שכבר פרוסה רשת, האם כדאי לו להגיש התנגדות או לא כדאי לו להגיש התנגדות.

אביגל כספי: הסיכוי של ההתנגדות שלו הוא יותר קטן, וזה מפחית את התמריץ שלו, ויכול להיות שהתנגדויות סרק לא יוגשו.

מיכאל ביטון: מה את אומרת?

סמי אבו שחאדה: כמה התנגדויות בכלל הוגשו?

מיכאל ביטון: זה תהליך חדש, סמי.

מיכאל ביטון: זה תהליך של השנה האחרונה והוא צובר תאוצה.

אביגל כספי: זו שאלה לנציגת משרד המשפטים.

אביגל כספי: שאלתי אותה והיא אמרה לי ש - - - תיקים, אבל אני חושבת שעדיף לשאול אותה.

נועה סרברו: לפי בדיקה של רשות הרישום, שאחראית על כל המפקחים שדנים בסכסוכים, נכון להיום אין הרבה הליכים לפי הסעיפים הקיימים.

נועה סרברו: אנחנו לא יודעים להעריך באמת מה תהיה ההשפעה של התיקון הזה.

נועה סרברו: יכול להיות שזה באמת יצמצם את התמריץ להתנגדויות.

נועה סרברו: כמו שאמרתי, ההתנגדות היא ממש הגשת תביעה, כולל תשלום אגרה של מאות שקלים, קרוב לאלף שקלים, וניסוח של כתב תביעה לכל דבר ועניין.

נועה סרברו: זה מתנהל לפי סדרי הדין, זה לא משהו שכל אחד יעשה בקלות.

נועה סרברו: מלכתחילה יחשבו יותר טוב.

מיכאל ביטון: רעיון הפשרה אפשרי מבחינתכם?

נועה סרברו: זה שמשהו שהוא עדיין מאפשר לאדם להביא את דבריו בפני הערכאה, ולכן אני חושבת שזה כן איזון שאפשר ללכת איתו.

מיכאל ביטון: אפשר ללכת איתו, אוקיי.

אביגל כספי: אני חושבת שלמשרד האוצר היתה הערה, אני יכולה להעיר אותה.

שי שלף: עלינו זה מקובל, ובלבד שרק יובהר שהמסלול הזה יופעל, זאת אומרת, סמכות המפקח תצומצם, בדיוק במקרים שבהם בעל הרישיון שמעוניין בפריסת הרשת פרסם בהודעה, ושזו לא תהיה הוראה קטגורית שבכל הודעה צריך לפרסם שקיימת רשת.

מיכאל ביטון: אז משפטים – מקובל, אוצר – מקובל, תקשורת – מקובל.

אביגל כספי: אתם רוצים שההודעה לא באופן קבוע תכלול את זה שקיימת רשת בבניין?

שי שלף: נכון, שלבעל הרישיון יהיה את שיקול הדעת להחליט האם הוא מעוניין להפעיל את ההקלה הנוספת שהוצעה על ידיכם או שלא.

שי שלף: אם הוא רוצה להפעיל את ההקלה הנוספת, הוא יצטרך לרשום את זה.

שי שלף: אם לא, הצמצום הזה יהיה חסום בפניו.

נעם שרלו: ככל שקיימת רשת והוא רשם את זה, אז - - -

אביגל כספי: כן, כן.

לימור מגן תלם: ברשותכם, אני לא הבנתי את הצמצום ואת ההסתייגות שלכם.

מיכאל ביטון: היא אומרת שמי שירצה לפעול במסלול שקצת מקל כיוון שיש כבר סיב קיים, יכתוב את זה באופן שמקל עליו.

מיכאל ביטון: אם הוא ירצה במסלול הרגיל, מבלי להתייחס האם קיים סיב או לא קיים סיב, תינתן לו הזכות לפעול במסלול הרגיל, בלי ההקלה.

מיכאל ביטון: לפעמים הוא אומר: אני לא רוצה להתייחס לחברות אחרות, אני חברה חדשה ואני רוצה להציע לכם סיב.

מיכאל ביטון: אני לא רוצה עכשיו טיעונים על מה שהיה פה קודם או להתייחס לזה.

מיכאל ביטון: זה נראה לי סביר.

מיכאל ביטון: הוא יוכל או להפעיל את ההקלה או ללכת במסלול המקורי של החוק.

אביגל כספי: כן.

אביגל כספי: בהוראה המהותית שאומרת מה תכלול ההודעה, אנחנו נכתוב שאם פרוסה רשת לבעל רישיון האחר יש שיקול דעת האם לפרסם.

אביגל כספי: כלומר, זה לא יהיה - - -

מיכאל ביטון: בסדר, זה מקובל על כולם, וזה יפה וטוב.

מיכאל ביטון: תנסחו לנו את זה כדי שנצביע על זה.

אביגל כספי: אוקיי.

אביגל כספי: זהו נוסח שהוא לא סופי: פנה המבקש לבעל רישיון בבקשה להניח רשת מתקדמת - כלומר, אם תהיה פנייה - ובבית המשותף הונחה כבר רשת מתקדמת על ידי בעל רישיון אחר, יחולו הוראות סעיפים אלה בשני שינויים עליהם דיברנו:

אביגל כספי: השינוי הראשון – בעל הרישיון האחר יהיה רשאי לציין בהודעה את קיומה של רשת מתקדמת אחרת שהונחה בבניין, והשינוי השני יהיה: הוגשה תביעה למפקח, יתיר המפקח את הנחת הרשת המתקדמת, אלא אם כן שוכנע, סבר, שלא נכון לעשות כן, והוא יצטרך לכתוב נימוקים מיוחדים שיירשמו, ובלבד שבעל הרישיון פרסם בהודעה את קיומה של רשת מתקדמת אחרת.

איתי עצמון: איזה בעל רישיון?

אביגל כספי: בעל רישיון החדש.

אביגל כספי: כלומר, אנחנו נגדיר אותם כבעל רישיון קיים, בעל רישיון חדש.

מיכאל ביטון: יפה.

מיכאל ביטון: מי בעד?

מיכאל ביטון: אושר פה אחד.

מיכאל ביטון: סמי, אתה איתנו?

סמי אבו שחאדה: אני איתכם ולא משתתף.

מיכאל ביטון: לא מצביע.

מיכאל ביטון: פה אחד.

מיכאל ביטון: האם יש עוד סעיפים להצבעה?

אביגל כספי: כן, יש עוד סעיפים של תיקונים טכניים.

אביגל כספי: הם הוקראו בפעם הקודמת, והם שבכל מקום שכתוב רשת, יהיה כתוב גם רשת מתקדמת במקומות בהם זה נדרש, ועניינים של הפניות לסעיפים קטנים.

אביגל כספי: זה הוקרא בישיבה הקודמת ולכן צריך להצביע על סעיף קטן (ב), (ג), (ד) ו-(ה).

מיכאל ביטון: אוקיי.

מיכאל ביטון: בואו נצביע.

מיכאל ביטון: סעיף קטן (ב) – מי בעד?

מיכאל ביטון: הצבעה

מיכאל ביטון: אנחנו בעד.

מיכאל ביטון: רון, מה מצבך?

רון כץ: מה זה סעיף קטן (ב)?

מיכאל ביטון: תבואו בזמן.

רון כץ: כדי להגיע לפה בתשע מהמרכז צריך לצאת בשבע.

רון כץ: זה היה מטורף.

רון כץ: סימסתי לך.

מיכל שיר סגמן: היתה תאונה מטורפת.

מיכאל ביטון: אני נשאר לישון פה בימים כאלו.

מיכאל ביטון: לטובת חברי הכנסת שנכנסו עכשיו, תגידי מה זה סעיף קטן (ב).

אביגל כספי: אני אקריא אותו ואסביר: בסעיף קטן (ג) אחרי "הנחת רשת" יבוא "או רשת מתקדמת" ובמקום "סעיף קטן (ב1)" יבוא "סעיפים קטנים (ב1) או (ב2), לפי העניין.

מיכאל ביטון: זה טכני.

אביגל כספי: כן.

מיכאל ביטון: גמרנו להצביע על החוק.

מיכאל ביטון: נשארו סעיפים טכניים, תיקונים טכניים.

רון כץ: דיברנו כבר על התשתית?

מיכאל ביטון: כן.

רון כץ: אז יש לי הסתייגות.

מיכאל ביטון: כתבת אותה?

רון כץ: כן, בטח.

מיכאל ביטון: הגשת אותה בזמן?

רון כץ: אני חושב שאנחנו נסתדר.

מיכאל ביטון: לא, אין דבר כזה.

מיכאל ביטון: יש חוק, מה זה?

מיכאל ביטון: כתוב עד שעה שש.

מיכאל ביטון: יש אנשים שלא הגישו הסתייגויות בזמן.

רון כץ: אז זה נושא חדש?

מיכאל ביטון: מה שאתה רוצה, אבל אני אומר שאנחנו - - -

רון כץ: בוא נראה, יש לנו איזשהו נושא.

מיכאל ביטון: האם אתה מדבר על הסיב שקיים ולהוסיף?

רון כץ: כן.

מיכאל ביטון: היתה פה הצעת פשרה.

רון כץ: כן, ישבנו עליה אתמול.

רון כץ: השאלה מה הוחלט.

מיכאל ביטון: קיבלנו את ההקלה הזו.

רון כץ: מה היא אומרת?

אביגל כספי: המסלול הירוק, כפי שהוא נקרא, יתנהל בשינוי אחד, שבעל רישיון החדש יצטרך לפרסם, זאת אומרת, זה יישאר לשיקול דעת, ואסביר בהמשך, האם כבר הונחה רשת מתקדמת בבניין.

רון כץ: מה זה "לפרסם"?

אביגל כספי: באותה הודעה שבה כתוב את שם בעל הרישיון, פרטי ההתקשרות איתו, המועד שבו - - -

רון כץ: לפרסם – זה בבניין?

אביגל כספי: כן.

אביגל כספי: אני אעבור על התהליך.

אביגל כספי: מי שמעוניין בהנחת הרשת פונה לבעל רישיון, ואז המבקש או בעל רישיון בשמו תולה מודעה בבניין או מחוץ לבניין או במקום בולט בתוך הבניין.

אביגל כספי: בהודעה הזו מצוינים כל מיני פרטים: בעל הרישיון, פרטי התקשרות עימו, המועד שבו מתוכננת להיות מבוצעת הנחת הרשת, מיקום ארון התקשורת וכו'.

אביגל כספי: באותה הודעה בעל הרישיון האחר יצטרך ליידע את הדיירים שבבניין פרוסה כבר רשת מתקדמת.

אביגל כספי: במידה והוא עשה את זה, אז אם הוא הוגשה תביעה למפקח על ידי בעל דירה שמתנגד להנחת הרשת המתקדמת הנוספת, שיקול הדעת של המפקח יהיה מצומצם יותר.

אביגל כספי: כלומר, הוא יתיר את הנחת הרשת.

אביגל כספי: הוא לא יקבל את בקשת ההתנגדות, אלא אם יש נימוקים מיוחדים שיירשמו.

רון כץ: מה זה "נימוקים מיוחדים"?

קריאה: דייר אחד ולא קבוצת דיירים.

אביגל כספי: ההתנגדות בכל מקרה יכולה להיות מוגשת גם על ידי דייר אחד בלבד.

אביגל כספי: אנחנו כבר יוצאים מהמתחם של הרוב.

מיכאל ביטון: לא היית פה, אבל משרד המשפטים אומר שזה רגיש, שזה פוגע בזכות הקניין, ועמדתו הכללית היתה נגד.

מיכאל ביטון: היתה פה הצעת פשרה של היועצת המשפטית שלנו.

רון כץ: אדוני היושב-ראש, אני מכיר את זה, וגם בדרך דיברתי עם השר, והוא לא מכיר.

רון כץ: אף אחד לא מבין למה מתנגדים לסעיף הזה כי אם רוצים להניח תשתית של סיבים, צריך לאפשר להניח תשתית של סיבים.

מיכל שיר סגמן: - - - יותר גדולה.

מיכאל ביטון: רגע, מיכל.

מיכאל ביטון: למפקח לא תהיה סמכות פה לא לאשר את זה, למעט מקרים מיוחדים או נימוקים מיוחדים.

רון כץ: המפקח הוא פחות הבעיה.

רון כץ: השאלה היא האם אפשר להשתמש בתשתית.

מיכאל ביטון: כן.

רון כץ: אם יש תשתית קיימת, אפשר על התשתית הקיימת לשים תשתית של חברה אחרת – זו השאלה.

מיכאל ביטון: לא, זה משהו אחר.

אביגל כספי: אלו כבר שאלות טכניות, אלו דברים שלא נידונים במסגרת הצעת החוק: האם ארון התקשורת יהיה אותו ארון תקשורת.

רון כץ: אני לא מדבר על ארון התקשורת, אני אומר לאמץ את התקן האירופאי כמו שהוא באירופה.

רון כץ: יש תשתית של סיבים, חברה אחרת יכולה להשתמש בתשתית הסיבים.

רון כץ: לא צריך להמציא את הגלגל כל פעם מחדש, כך זה עובד.

מיכאל ביטון: אנחנו כמוך, ודיברנו על התקן האירופאי והצענו אותו.

מיכאל ביטון: עמדת משרד המשפטים היא נגד, המשרדים האחרים בעד.

רון כץ: אבל זה שיקול הדעת של הוועדה.

מיכאל ביטון: לא, אבל אם משרד המשפטים יגיד שזה לא חוק חוקי אז זה בעיה.

רון כץ: אין שום סיבה שזה לא יעבור.

נועה סרברו: אני ממשרד המשפטים, אני רוצה להבהיר שאנחנו לא נגד התקן האירופי.

נועה סרברו: אני הסתכלתי על הסעיף של הדירקטיבה האירופית, אני לא חושבת שההסדר שלנו סותר אותו.

נועה סרברו: כלומר, גם שם יש אפשרות להתנגד להנחת רשת.

רון כץ: אבל הדבר החשוב הוא לא ההתנגדות.

רון כץ: לגבי ההתנגדות – ברור לי ששיקול הדעת של המפקח יהיה מצומצם יותר, וסביר להניח שזה לא יקרה.

רון כץ: אבל אם באמת רוצים להניח סיבים, ואם באמת רוצים לעשות מהפכה אמיתית ולהביא את זה לכל המדינה, אז איפה שיש תשתית של סיבים, אין סיבה שלא להניח תשתית של חברה אחרת.

רון כץ: אני לא מבין למה אנחנו מתעסקים בזה בכלל.

נועה סרברו: שוב, אנחנו לא מדברים על האיזון בין החברות כרגע.

רון כץ: אבל אני מדבר על זה, אני רוצה לפתוח את השוק.

רון כץ: אני רוצה שהיכן שיש תשתית, אפשר יהיה להניח.

נועה סרברו: אבל זה לא בהצעה הזו.

רון כץ: זה בדיוק בסעיף הזה.

נועה סרברו: אולי משרד התקשורת יכול להתייחס מה החובות שמוטלות על חברה - - -

מיכאל ביטון: רון, הסעיף הזה הוצבע ונגמר.

מיכאל ביטון: הפשרה היתה טובה כי יכולנו להישאר בלי כלום.

רון כץ: אדוני היושב-ראש, אני חושב שאפשר לעשות אותו יותר טוב, וגם יש כלים לדון בזה שוב, אם צריך.

רון כץ: אנחנו בהסכמות בוועדה.

מיכאל ביטון: לא.

מיכאל ביטון: אני אומר לך שהסוגיה היא שמישהו יבוא ויגיד: אתה פוגע בקניין שלי.

רון כץ: אבל הוא לא יכול להגיד את זה.

רון כץ: תשמע את משרד המשפטים ואת משרד התקשורת, כבר דנו.

רון כץ: אני שלושה ימים דן בדברים האלה.

מיכאל ביטון: הם אומרים את זה.

מיכאל ביטון: הם אומרים שזה מעל האיזונים.

נועה סרברו: בסוף זה תשתית ברכוש משותף.

נועה סרברו: אם הוא היה משתמש באותה תשתית והוא לא היה שום שינוי נוסף, אני מסכימה איתך שאין כאן שום פגיעה בתוספת.

נועה סרברו: אבל זה לא המצב.

נועה סרברו: היום הם כן מתקינים תשתית נוספת, מקימים ארון תקשורת נוסף, ואנחנו כן רוצים לאפשר לבעל דירה.

נועה סרברו: עשינו כאן את האיזון מאוד מאוד נוטה לטובת מי שרוצה להניח את הרשת.

נועה סרברו: יש לו מסלול ירוק, הוא לא צריך הסכמה של בעלי דירות אחרים.

רון כץ: אבל זה לא באמת מסלול ירוק – זה העניין.

רון כץ: עדיין צריך את האישור מבעל הדירה.

רון כץ: יש תשתית בבניין.

קריאה: לא, לא צריך אישור מאף אחד.

רון כץ: לא צריך אישור מאף אחד?

מיכאל ביטון: לא.

מיכאל ביטון: שמים מודעה.

מיכאל ביטון: רק אם יתנגדו, ואז המפקח, ורק מנימוקים מיוחדים.

מיכאל ביטון: ההתנגדות היא גם ממש עתירה, היא עולה להם אלף שקל.

מיכאל ביטון: זה לא שאנשים סתם יטרידו.

רון כץ: נניח ויש תשתית של בזק ופלאפון רוצה לשים תשתית בבניין, מה הם צריכים לעשות?

נועה סרברו: צריך שיהיה בעל דירה אחד שמעוניין בשימוש דרך פלאפון, לצורך העניין, כדי שבאמת תהיה הצדקה לזה שהם נכנסים לתוך בניין - זו חברה עסקית.

נועה סרברו: אבל מספיק שיש אחד שרוצה, הוא לא צריך הסכמה של אף אחד אחר, הוא גם לא צריך ליידע באופן אישי, ולא את הנציגות.

נועה סרברו: אנחנו באמת ניסינו לשחרר את כל החסמים שאפשר בשביל לתת לו מסלול ירוק.

נועה סרברו: הוא או חברת התקשורת צריכה לפרסם את ההודעה על הפריסה הצפויה, ואנחנו כן מאפשרים לבעלי הדירות האחרים להגיש תביעה.

נועה סרברו: זו ממש תביעה אזרחית, והסברתי זאת קודם.

נועה סרברו: זה תביעה כמו תביעה לבית משפט שלום.

נועה סרברו: מבחינת העלויות אלו אגרות שמגיעות קרוב לאלף שקל, ואנשים לא יעשו את זה על כל דבר.

נועה סרברו: אנחנו כן עדיין רוצים לאפשר את הזכות הזו לפנות לערכאות להביא את הטענות, ואנחנו הסכמנו שבמקרה שכבר קיימת רשת אנחנו נצמצם את העילות להתערבות במקרה הזה, וגם אצל המפקח זה סוג של מסלול ירוק, אלא אם כן יש באמת איזשהן נסיבות מיוחדות בבניין.

נועה סרברו: לצורך העניין, הסכימו שבאותו שטח שבו רוצים להשתמש יש כבר איזשהו שימוש אחר שסיכמו עליו או שיש איזשהן נסיבות ספציפיות של בניין שאנחנו לא רוצים מראש עכשיו לשלול את האפשרות שהדברים האלה יידונו.

נועה סרברו: אבל צריך להבין שאנחנו מעריכים, וגם המשרדים האחרים, שזה באמת בשוליים של השוליים.

רון כץ: אבל למשרד המשפטים זה לא בשוליים, זה העיקר.

סמי אבו שחאדה: אני חושב שיש פה בעיה אחת לגמרי.

סמי אבו שחאדה: למה האזרח עצמו ירצה להתנגד או להתנגד?

סמי אבו שחאדה: כי הוא רוצה לחסוך 20 שקלים בחודש.

סמי אבו שחאדה: ואז אנחנו אומרים לו: אם אתה רוצה לחסוך 20 שקלים בחודש, לך להליך משפטי.

סמי אבו שחאדה: הוא יעלה לך הרבה יותר, וזה לא יהיה סביר, ותצטרך להשקיע גם מהזמן שלך וגם מהכסף שלך וזה לא ישתלם לך.

סמי אבו שחאדה: קבל את המציאות שיש איזשהו מונופול אצלך באזור.

סמי אבו שחאדה: ידידי חבר הכנסת מציע פה משהו אחר.

סמי אבו שחאדה: הוא אומר: אם אתה פותח את השוק כמו שצריך לתחרות, החברות יעשו את התחרות הזו ביניהן, האזרח לא יצטרך להסתבך עם זה.

סמי אבו שחאדה: הוא לא יצטרך להביא עורכי דין מול עורכי דין של חברת בזק או הוט.

סמי אבו שחאדה: זה יהיה הרבה יותר קל והרבה יותר סביר, ואז זה ייחשב תחרות.

סמי אבו שחאדה: זה לא ייחשב תחרות בדרך בה אנחנו מדברים.

סמי אבו שחאדה: גם העניין הזה של הדרך של ההודעה ואת זה שמישהו החליט.

סמי אבו שחאדה: נניח ויש בניין של חמש, שלוש, עשר כניסות, ומישהו נכנס.

רון כץ: אני מוסיף סוגריים, גם על בנייני משרדים, כשכל הבניין יכול להיות מוחזק על ידי אדם אחד.

רון כץ: הסוחרים שרוצים סיבים - - -

שי שלף: לא, אנחנו מדברים על בתים משותפים.

רון כץ: ואני מדבר גם על משרדים.

רון כץ: האם החוק מדבר רק על בתים משותפים?

רון כץ: האם אין בחוק משרדים?

רון כץ: האם לא חשבנו על משרדים?

אביגל כספי: אני יכולה לומר, אני משערת שמשרד התקשורת יציג את זה.

אביגל כספי: פרק ו' בחוק התקשורת עוסק בסמכויות הקשורות למקרקעין, ויש בו חלוקה בין סימן ב' שעוסק בפעולות בקרקע ציבורית לבין סימן ג' שעוסק בפעולות במקרקעין פרטיים.

אביגל כספי: יש הוראה כללית לגבי הנחת רשת במקרקעין פרטיים, ואז יש את סעיף (ב) שאומר: היו המקרקעין הפרטיים בית משותף.

אביגל כספי: כלומר, נכנסים לנושא של בתים משותפים.

אביגל כספי: ואז (ב1) מדבר: על אף האמור בסעיף קטן (ב).

אביגל כספי: שוב פעם חוזרים לעניין של הבתים המשותפים, וגם אנחנו נכנסים לתוך אותה משבצת כי אנחנו גם בתחילת התיקון כתוב: על אף האמור בסעיפים קטנים (ב) ו-(ב1).

אביגל כספי: כלומר, אנחנו רק בפריזמה של בתים משותפים.

מיכאל ביטון: אגב, הטענה היא שהמשרדים הם לא הבעיה בחיבורים.

רון כץ: למה לא?

מיכאל ביטון: כי יש אינטרס, גם לחברות וגם למשרדים, להיות עם התשתית.

מיכאל ביטון: כשלאדם יש נכס, בין אם הוא מנהל אותו או משכיר אותו, שואלים אותו האם יש לו בו סיב אופטי.

מיכאל ביטון: לבעלי הנכסים, החיבור לעסקים ולמשרדים לא היה מגבלה, היא רצה יותר קדימה מהחיבור לבתים.

רון כץ: זה נכון, אבל גם שם מאוד קשה כי יש אחד ששולט בסיב של כל הבניין ואין להם שום אפשרות להתחרות איתו.

מיכאל ביטון: קודם כול, זה לא סוף הטיפול בנושא.

מיכאל ביטון: הם הביאו לנו מה שהם מציעים, אנחנו כוועדה יכולים לעשות דיונים אחרי זה ולהוסיף מרכיבים ולדרוש תיקוני חקיקה נוספים.

מיכאל ביטון: אבל אנחנו נשארים עכשיו במסגרת חוק ההסדרים.

מיכאל ביטון: הם יתמקדו בבעיות שהם מציגים.

מיכאל ביטון: הם אמרו שזה בעייתי כך סתם להיכנס במצב שכבר יש הרבה סיב כי זה לא רק להשתמש בתשתית הקיימת, שמים ארון נפרד, שמים דברים אחרים - זה בעייתי.

מיכאל ביטון: פה אמרנו שכאשר יש כבר סיב, הסיכוי שיכירו בהתנגדות הוא אפסי כי זה מנימוקים מיוחדים, צריך לעתור וכו'.

מיכאל ביטון: נראה לי שהיתה פה איזושהי הליכה לקראת של משרד המשפטים מעמדתם המקורית שלא הסכימה עם הרעיון הזה, וקיבלנו את הפשרה הזו והצבענו עליה.

מיכאל ביטון: נשאר לנו להצביע על סעיפים טכניים, בואו נצביע עליהם.

אביגל כספי: הצגתי את סעיף קטן (ב) לבקשת חבר הכנסת רון כץ.

מיכאל ביטון: כן.

מיכאל ביטון: מי בעד סעיף קטן (ב)?

מיכאל ביטון: רק חברי ועדה יכולים להצביע.

מיכאל ביטון: בעד.

מיכאל ביטון: אושר פה אחד.

מיכאל ביטון: סמי, אתה חבר ועדה, נכון?

סמי אבו שחאדה: אני לא מצביע.

מיכאל ביטון: הוא לא איתנו.

מיכאל ביטון: הוא דנידין עכשיו, הוא נוכח-נפקד.

מיכאל ביטון: ארבעה פה אחד.

אביגל כספי: סעיף קטן (ג) הוא גם סעיף קטן שעוסק בהתאמות נוסח.

אביגל כספי: אם יש צורך אני אקריא אותו, הוא הוקרא בדיון הקודם.

מיכאל ביטון: מי בעד סעיף קטן (ג)?

מיכאל ביטון: אושר פה אחד.

מיכאל ביטון: פה אחד.

אביגל כספי: סעיף קטן (ד) – אותו דבר, עניין ההתאמה של רשת ורשת מתקדמת.

אביגל כספי: הוא הוקרא בדיון הקודם, אפשר להביא להצבעה בפני הוועדה.

מיכאל ביטון: מי בעד?

מיכאל ביטון: אושר פה אחד.

מיכאל ביטון: פה אחד.

מיכאל ביטון: מה עוד?

אביגל כספי: הסעיף האחרון הוא סעיף קטן (ה) – אותו דבר, עניין של התאמות לסעיפים קטנים.

מיכאל ביטון: מי בעד?

מיכאל ביטון: אושר פה אחד.

מיכאל ביטון: פה אחד.

מיכאל ביטון: אנחנו שמחים שהחוק הזה עבר את אישור הוועדה.

מיכאל ביטון: אנחנו מודים לאנשי המקצוע בכל המשרדים על הכנתו.

מיכאל ביטון: שמעתם הערות כלליות של חברי כנסת שמתייחסות לסוגיות יסוד בנושא הסיב האופטי, הדאגה שאכן הסיבים יגיעו לכל בית בישראל, יגיעו לפריפריה הגיאוגרפית והחברתית, וחסמים אחרים שעלו פה ועדיין לא קיבלו התייחסות בחוק הקיים.

מיכאל ביטון: אני מבקש מרון להיות איתכם בקשר.

מיכאל ביטון: אם תרצו להביא במהלך העבודה השוטפת של הוועדה תיקוני חקיקה נוספים ושיפורים לחוק הזה בהמשך, תעבדו ביחד ותביאו לנו רעיונות נוספים לשיפור המצב.

מיכאל ביטון: אנחנו כן נדרוש מכם דיווח בעוד חצי שנה מה התקדם בפריסה, איך הגעתם לפריפריה, איך אין ניצול של התשתית המקורית של בזק.

איתי עצמון: זה לא במסגרת החוק.

מיכאל ביטון: לא, לא במסגרת.

מיכאל ביטון: זה רק קווים מנחים להמשך כי אנחנו פה מתייחסים למה שהממשלה מביאה בחוק ההסדרים, אבל לחברי הכנסת יש מבט רחב יותר על הנושא מעבר למה שהממשלה הציגה.

מיכאל ביטון: אנחנו שמחים שזהו החוק הראשון שעובר בחוק ההסדרים.

מיכאל ביטון: הכנתו היתה טובה והתיאום בין המשרדים היה טוב.

מיכאל ביטון: זה מקל על חברי הוועדה.

מיכאל ביטון: רוב הזמן באתם מתואמים ועם עבודה מקדימה.

מיכאל ביטון: אנחנו נמשיך לחוקים הבאים.

מיכאל ביטון: תודה רבה לכם.

מיכאל ביטון: אני נועל את הישיבה.